ddrg/super_eurlex huggingface dataset:
RIALACHÁN CUR CHUN FEIDHME (AE) 2022/316 ÓN gCOIMISIÚN

an 21 Feabhra 2022

lena bhformheastar leasuithe ar an tsonraíocht ar shonrúchán tionscnaimh faoi chosaint nó ar thásc geografach faoi chosaint “Tarragona” (STFC)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagrú na margaí i dtáirgí talmhaíochta agus lena n-aisghairtear Rialacháin (CEE) Uimh. 922/72, (CEE) Uimh. 234/79, (CE) Uimh. 1037/2001, agus (CE) Uimh. 1234/2007 (1) ón gComhairle, agus go háirithe Airteagal 99 de,

De bharr an mhéid seo a leanas:

(1) Tá scrúdú déanta ag an gCoimisiún ar an iarratas ar leasuithe a fhormheas ar shonraíocht sonrúchán tionscnaimh faoi chosaint “Tarragona”, a chuir an Spáinn ar aghaidh i gcomhréir le hAirteagal 105 de Rialachán (AE) Uimh. 1308/2013.

(2) D’fhoilsigh an Coimisiún an t-iarratas ar fhormheas ar na leasuithe ar an tsonraíocht in Iris Oifigiúil an Aontais Eorpaigh, de réir mar a cheanglaítear le hAirteagal 97(3) de Rialachán (AE) Uimh. 1308/2013 (2).

(3) Níl aon ráiteas agóide faighte ag an gCoimisiún faoi Airteagal 98 de Rialachán (AE) Uimh. 1308/2013.

(4) Dá bhrí sin, ba cheart na leasuithe ar an tsonraíocht a fhormheas i gcomhréir le hAirteagal 99 de Rialachán (AE) Uimh. 1308/2013.

(5) Tá na bearta dá bhforáiltear sa Rialachán seo i gcomhréir leis an tuairim ón gCoiste um Chomheagrú na Margaí Talmhaíochta,

TAR ÉIS AN RIALACHÁN SEO A GHLACADH:

Airteagal 1 Tá na leasuithe ar an tsonraíocht a foilsíodh in Iris Oifigiúil an Aontais Eorpaigh maidir leis an ainm “Tarragona” (STFC) formheasta anois.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 21 Feabhra 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 347, 20.12.2013, lch. 671.

(2) IO C 402, 5.10.2021, lch. 14
RIALACHÁN CUR CHUN FEIDHME (AE) 2022/131 ÓN gCOIMISIÚN

an 24 Eanáir 2022

lena gcláraítear ainm sa chlár um shonrúcháin tionscnaimh faoi chosaint agus um thásca geografacha faoi chosaint “Carne Ramo Grande” (STFC)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1) agus go háirithe Airteagal 52(2) de,

De bharr an mhéid seo a leanas:

(1) I gcomhréir le hAirteagal 50(2)(a) de Rialachán (AE) Uimh. 1151/2012, rinneadh an t-iarratas a thíolaic an Phortaingéil ar chlárú an ainm “Carne Ramo Grande” a fhoilsiú in Iris Oifigiúil an Aontais Eorpaigh (2).

(2) Ós rud é nach bhfuair an Coimisiún aon ráiteas freasúra i gcomhréir le hAirteagal 51 de Rialachán (AE) Uimh. 1151/2012, ba cheart an t-ainm “Carne Ramo Grande” a chlárú,

TAR ÉIS AN RIALACHÁN SEO A GHLACADH:

Airteagal 1 Leis seo, cláraítear an t-ainm “Carne Ramo Grande” (STFC). Leis an ainm a shonraítear sa chéad mhír sainítear táirge de chuid Aicme 1.1 Feoil úr (agus scairteach) d’Iarscríbhinn XI a ghabhann le Rialachán Cur Chun Feidhme (AE) Uimh. 668/2014 ón gCoimisiún (3).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 24 Eanáir 2022 Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) IO C 398, 1.10.2021, lch. 40.

(3) Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).
— An aireacht atá freagrach as an earnáil seo; — Ainm agus sonraí teagmhála an Údaráis inniúil um Fhaireachas Margaidh (a seoladh; lena n-áirítear a seoladh leictreonach (ríomhphost), agus a réimsí freagrachta); — An líon ball foirne i réimse an fhaireachais margaidh mótarfheithiclí; — Acmhainní tástála (saotharlann de chuid an údaráis féin nó saotharlann sheachtrach); — Soiléiriú ar an gcaoi a n-áirithítear go gcuireann na húdaráis um fhaireachas margaidh a gcuid dualgas i gcrích go neamhspleách agus go neamhchlaonta. — …
RIALACHÁN CUR CHUN FEIDHME (AE) 2022/69 ÓN gCOIMISIÚN

an 12 Eanáir 2022

formheas a dhéanamh ar leasuithe nach mionleasuithe iad ar an tsonraíocht le haghaidh ainm a iontráladh i gclár na sainearraí traidisiúnta faoi ráthaíocht (“Heumilch”/“Haymilk”/“Latte fieno”/“Lait de fóin”/“Leche de heno” (STR))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) De bhun na chéad fhomhíre d’Airteagal 53(1) de Rialachán (AE) Uimh. 1151/2012, scrúdaigh an Coimisiún iarratas ar fhormheas leasuithe ar an tsonraíocht don sainearra traidisiúnta faoi ráthaíocht “Heumilch”/“Haymilk”/“Latte fieno”/“Lait de foin”/“Leche de heno”, arna chlárú faoi Rialachán Cur Chun Feidhme (AE) 2016/304 ón gCoimisiún (2). Leis an leasú seo athraítear an t-ainm “Heumilch”/“Haymilk”/“Latte fieno”/“Lait de foin”/“Leche de heno” go “Heumilch”/“Haymilk”/“Latte fieno”/“Lait de foin”/“Leche de heno”/“Seneno mleko”.

(2) Ós rud é gur leasú nach mion atá sa leasú i gceist de réir bhrí Airteagal 53(2) de Rialachán (AE) Uimh. 1151/2012, d’fhoilsigh an Coimisiún an t-iarratas ar leasú in Iris Oifigiúil an Aontais Eorpaigh faoi mar a cheanglaítear le hAirteagal 50(2)(b) den Rialachán sin (3).

(3) Ós rud é nach bhfuair an Coimisiún aon ráiteas agóide faoi Airteagal 51 de Rialachán (AE) Uimh. 1151/2012, ba cheart na leasuithe ar an tsonraíocht a fhormheas,

TAR ÉIS AN RIALACHÁN SEO A GHLACADH:

Airteagal 1 An leasú ar an tsonraíocht a foilsíodh in Iris Oifigiúil an Aontais Eorpaigh maidir leis an ainm “Heumilch”/“Haymilk”/“Latte fieno”/“Lait de foin”/“Leche de heno” (STR), is leasú é atá formheasta anois.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 12 Eanáir 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) Rialachán Cur Chun Feidhme (AE) 2016/304 ón gCoimisiún an 2 Márta 2016 lena n-iontráiltear ainm i gclár na sainearraí traidisiúnta faoi ráthaíocht (Heumilch/Haymilk/Latte fieno/Lait de foin/Leche de heno (STR)) (IO L 58, 4.3.2016, lch. 28).

(3) IO C 392, 28.9.2021, lch. 8.
Roghnóidh na Ballstáit na critéir thosaíochta ar an leibhéal náisiúnta nó réigiúnach agus féadfaidh siad an tábhacht chéanna a thabhairt do na critéir arna roghnú go léir nó ualú ilchineálach a lua leo. Féadfaidh na Ballstáit ualú den sórt sin a chur i bhfeidhm go haonfhoirmeach ar an leibhéal náisiúnta nó ualú na gcritéar a athrú de réir an limistéir laistigh de chríoch an Bhallstáit.

I gcás ina luafaidh na Ballstáit an tábhacht chéanna leis na critéir go léir arna roghnú ar an leibhéal náisiúnta nó réigiúnach, bainfidh luach aon (1) le gach ceann acu.

I gcás ina luafaidh na Ballstáit ualú ilchineálach leis na critéir arna roghnú ar an leibhéal náisiúnta nó réigiúnach, bainfidh luach sa raon idir nialas (0) agus aon (1) le gach ceann de na critéir sin agus ní mór suim na luachanna aonair go léir a bheith cothrom le haon (1) i gcónaí.

I gcás ina mbeidh éagsúlacht in ualú na gcritéar sin de réir an réigiúin laistigh de chríoch an Bhallstáit, bainfidh luach aonair sa raon idir nialas (0) agus aon (1) le gach ceann de na critéir sin i gcás gach ceann de na réigiúin. Sa chás sin, ní mór gach suim ualúcháin aonair de chuid na gcritéar arna roghnú i gcás gach ceann de na réigiúin sin a bheith cothrom le haon (1) i gcónaí.
(1)

Déantar sainmhíniú ar chuntais leithscartha i bpointe (49) d’Airteagal 4(1) de Rialachán (AE) 2019/2033 chun críocha Thábla 1 in Airteagal 15(2) den Rialachán sin. Chun a chur ar chumas gnólachtaí infheistíochta comhéifeachtaí níos ísle a chur i bhfeidhm chun an ceanglas cistí dílse a ríomh “airgead cliant ar seilbh”, i gcás ina bhfuil airgead cliant ar seilbh i gcuntais leithscartha, ba cheart a shonrú i dtaobh choincheap na gcuntas leithscartha go nglactar leis na coinníollacha lena n-áirithítear cosaint ar airgead cliant i gcás chliseadh gnólachta infheistíochta. Ós rud é go leagtar amach na coinníollacha sin in Airteagal 2(1) de Threoir Tharmligthe (AE) 2017/593 ón gCoimisiún (2), is iomchuí tagairt a dhéanamh do na coinníollacha céanna chun coincheap na gcuntas leithscartha a shonrú faoin Rialachán seo. Dá bhrí sin, ba cheart a bhunú leis an Rialachán seo sraith ceanglas atá cosúil leo siúd a leagtar síos in Airteagal 2(1) de Threoir Tharmligthe (AE) 2017/593.
RIALACHÁN (AE) 2022/2501 ÓN gCOIMISIÚN

an 14 Nollaig 2022

lena mbunaítear iamh iascach le haghaidh séaclaí móra dearga i bhfolimistéir gheografacha 8, 9, 10 agus 11 den Choimisiún Ginearálta Iascaigh don Mheánmhuir (GFCM) le haghaidh soithí a bhfuil bratach na hIodáile ar foluain acu agus atá 18 méadar nó níos mó, agus níos lú ná 24 mhéadar, ar fhad foriomlán

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (CE) Uimh. 1224/2009 ón gComhairle an 20 Samhain 2009 lena mbunaítear córas rialaithe de chuid an Aontais chun comhlíonadh rialacha an chomhbheartais iascaigh (1) a áirithiú, agus go háirithe Airteagal 36(2) de,

De bharr an mhéid seo a leanas:

(1) Leagtar síos le Rialachán (AE) 2022/110 (2) ón gComhairle deiseanna iascaireachta le haghaidh 2022.

(2) An uasiarracht iascaireachta incheadaithe a bhaineann leis an séacla mór dearg i bhfolimistéir gheografacha 8, 9, 10 agus 11 den Choimisiún Ginearálta Iascaigh don Mheánmhuir (GFCM) agus is infheidhme maidir le soithí a bhfuil bratach na hIodáile ar foluain acu nó atá cláraithe san Iodáil, soithí atá 18 méadar nó níos mó, agus níos lú ná 24 mhéadar, ar fad foriomlán, meastar gur baineadh amach an uasiarracht iascaireachta incheadaithe sin le haghaidh 2022 de réir na faisnéise a fuair an Coimisiún.

(3) Is gá, dá bhrí sin, toirmeasc a chur ar ghníomhaíochtaí áirithe iascaireachta a bhaineann leis an stocghrúpa sin.

TAR ÉIS AN RIALACHÁN SEO A GHLACADH:

Airteagal 1 Ídiú iarrachta An uasiarracht iascaireachta incheadaithe a leithdháileadh ar an Iodáil le haghaidh stocghrúpa an tséacla mhóir dheirg i bhfolimistéir gheografacha 8, 9, 10 agus 11 de CGIM le haghaidh 2022 dá dtagraítear san Iarscríbhinn, measfar í a bheith bainte amach ón dáta a leagtar amach san Iarscríbhinn sin.

Airteagal 2 Toirmisc Maidir le gníomhaíochtaí iascaireachta le haghaidh an stocghrúpa dá dtagraítear in Airteagal 1, ar gníomhaíochtaí iad a dhéanann soithí a bhfuil bratach na hIodáile ar foluain acu nó atá cláraithe san Iodáil, soithí atá 18 méadar nó níos mó, agus níos lú ná 24 mhéadar, ar fad foriomlán, toirmeascfar iad ón dáta a leagtar amach san Iarscríbhinn. Go sonrach, beidh toirmeasc ar éisc, ón stoc sin a ghabh na soithí sin, a choinneáil ar bord, a athlonnú, a thrasloingsiú, nó a thabhairt i dtír tar éis an dáta sin.

Airteagal 3 Teacht i bhfeidhm Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 14 Nollaig 2022. Thar ceann an Choimisiúin, Ar son an Uachtaráin, Virginijus SINKEVIČIUS Comhalta den Choimisiún

(1) IO L 343, 22.12.2009, lch. 1.

(2) Rialachán (AE) 2022/110 ón gComhairle an 27 Eanáir 2022 lena socraítear le haghaidh 2022 na deiseanna iascaireachta le haghaidh stoic éisc áirithe agus grúpaí stoc éisc is infheidhme sa Mheánmhuir agus sa Mhuir Dhubh (IO L 21, 31.1.2022, lch. 165).
RIALACHÁN CUR CHUN FEIDHME (AE) 2022/2525 ÓN gCOMHAIRLE

an 21 Nollaig 2022

lena gcuirtear chun feidhme Rialachán (AE) 2016/44 a bhaineann le bearta sriantacha i bhfianaise na staide sa Libia

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2016/44 ón gComhairle an 18 Eanáir 2016 a bhaineann le bearta sriantacha i bhfianaise na staide sa Libia agus lena n-aisghairtear Rialachán (AE) Uimh. 204/2011 (1), agus go háirithe Airteagal 21(6) de,

Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,

De bharr an mhéid seo a leanas:

(1) An 18 Eanáir 2016, ghlac an Chomhairle Rialachán (AE) 2016/44.

(2) Tar éis an bhreithiúnais ón gCúirt Ghinearálta i gCás T-627/20 (2), ba cheart iontráil a bhaineann le heintiteas amháin atá liostaithe a scriosadh.

(3) Ba cheart, dá bhrí sin, Iarscríbhinn III a ghabhann le Rialachán (AE) 2016/44 a leasú dá réir,

TAR ÉIS AN RIALACHÁN SEO A GHLACADH:

Airteagal 1 Leasaítear Iarscríbhinn III a ghabhann le Rialachán (AE) 2016/44 i gcomhréir leis an Iarscríbhinn a ghabhann leis an Rialachán seo.

Airteagal 2 Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 21 Nollaig 2022. Thar ceann na Comhairle An tUachtarán M. BEK

(1) IO L 12, 19.1.2016, lch. 1.

(2) Breithiúnas ón gCúirt Ghinearálta an 28 Meán Fómhair 2022, Libyan African Investment Company (Laico) v. Council, T-627/20.
Tá Malick Diaw ina bhall lárnach de chiorcal inmheánach an Choirnéil Assimi Goïta. Agus é ina cheann foirne ar an tríú réigiún míleata, is é sin Kati, bhí sé ar dhuine de ghríosóirí agus de cheannairí an coup a rinneadh an 18 Lúnasa 2020, in éineacht leis an Maor-Choirnéal Ismaël Wagué, an Coirnéal Assimi Goïta, an Coirnéal Sadio Camara agus an Coirnéal Modibo Koné.

Tá Malick Diaw freagrach, dá bhrí sin, as gníomhaíochtaí nó beartais a chuireann an tsíocháin, an tslándáil agus an chobhsaíocht i Mailí i mbaol.

Is príomhghníomhaí i gcomhthéacs aistriú polaitiúil Mhailí é Malick Diaw freisin agus é ina Uachtarán ar an National Transition Council (CNT), comhlacht reachtach an Aistrithe, ó mhí na Nollag 2020.

Níor éirigh le CNT na ‘misin’ atá cumhdaithe sa Chairt Idirthréimhseach dar dáta an 1 Deireadh Fómhair 2020 (‘Cairt Idirthréimhseach’) agus ba cheart a chríochnú laistigh de 18 mí a chur i gcrích in am trátha, mar is léir ón moill a bhí ar CNT an dréachtbhille toghcháin a fhormhuiniú. Chuidigh an moill sin le moill a chur ar eagrú na dtoghchán agus, ar an gcaoi sin, moill ar aistriú polaitiúil Mhailí a thabhairt chun críche go rathúil. Ina theannta sin, leis an mbille nua toghcháin, a ghlac CNT ar deireadh an 17 Meitheamh 2022 agus a foilsíodh in Iris Oifigiúil Phoblacht Mhailí an 24 Meitheamh 2022, ceadaítear don Uachtarán Idirthréimhseach, don Leas-Uachtarán Idirthréimhseach agus do chomhaltaí an Rialtais Idirthréimhsigh a bheith ina n-iarrthóirí sna toghcháin uachtaránachta agus reachtacha, rud atá ag teacht salach ar an gCairt Idirthréimhseach.

Ghlac Comhphobal Eacnamaíoch Stáit na hAfraice Thiar (ECOWAS) smachtbhannaí aonair i gcoinne na nÚdarás Idirthréimhseach (lena n-áirítear Malick Diaw) i mí na Samhna 2021 de bharr na moille a chuir siad ar eagrú na dtoghchán agus, ar an gcaoi sin, ar thabhairt chun críche aistriú polaitiúil Mhailí. An 3 Iúil 2022, chinn ECOWAS na smachtbhannaí aonair sin a choinneáil.

Dá bhrí sin, tá Malick Diaw ag cur bac ar chur i gcrích rathúil aistriú polaitiúil Mhailí agus ag baint an bhoinn den chur i gcrích sin.
An 16 Nollaig 2022, ghlac an Chomhairle Cinneadh (CBES) 2022/2479. (3), lena leasaítear Cinneadh 2014/145/CBES. Le Cinneadh (CBES) 2022/2479, tugadh spriocdháta nua isteach maidir leis an maolú lena gceadaítear an dífheistiú arna dhéanamh ag eintiteas liostaithe ar leith. Leis an spriocdháta nua sin ní dhéantar a bhailíochtú go haisghníomhach dífheistithe nach gcomhlíonann na ceanglais is gá faoi Rialachán (AE) Uimh. 269/2014, amhail dífheistithe neamhúdaraithe tar éis an t-eintiteas a liostú. Le Cinneadh (CBES) 2022/2479, leathnaíodh an maolú ar reo sócmhainní agus ar an toirmeasc cistí agus acmhainní eacnamaíocha a chur ar fáil chuig dhá eintiteas nua liostaithe freisin, ionas go gceadaítear oibríochtaí, conarthaí, nó comhaontuithe eile, a tugadh i gcrích roimhe seo leis na heintitis sin, a fhoirceannadh. Chun aghaidh a thabhairt a thuilleadh ar ábhair imní maidir le slándáil an tsoláthair bia i dtríú tíortha, tugtar isteach le Cinneadh (CBES) 2022/2479, ón gComhairle maolú nua lena gceadaítear díreo sócmhainní daoine áirithe a raibh ról suntasach acu i dtrádáil idirnáisiúnta, sular liostaíodh iad, i dtáirgí talmhaíochta agus bia, lena n-áirítear cruithneacht agus leasacháin, agus lena gceadaítear cistí agus acmhainní eacnamaíocha a chur ar fáil dóibh. Chun teacht timpeall a sheachaint, cuirtear de chúram ar údaráis inniúla náisiúnta oibríochtaí den sórt sin a údarú.

Agus é sin á dhéanamh acu, ba cheart dóibh gníomhú i ndlúthchomhar leis an gCoimisiún chun cur chun feidhme aonfhoirmeach a áirithiú ar fud an Aontais. Is féidir le húdaráis inniúla náisiúnta spreagadh a fháil ó thosaíochtaí na Náisiún Aontaithe agus WFP (an Clár Domhanda Bia) chun dul i ngleic le neamhshlándáil an tsoláthair bia ar fud an domhain. Ní dochar an maolú sin do bhearta sriantacha eile arna bhforchur ag an Aontas ar an Rúis agus ar thíortha eile ná d'ábhair imní slándála náisiúnta na mBallstát faoi seach.
RIALACHÁN CUR CHUN FEIDHME (AE) 2022/2302 ÓN gCOIMISIÚN

an 23 Samhain 2022

lena leasaítear Rialachán (CE) Uimh. 1484/95 maidir le praghsanna ionadaíocha a shocrú in earnáil na feola éanlaithe clóis agus in earnáil na n-uibheacha agus i gcás gealacáin uibhe

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagrú na margaí i dtáirgí talmhaíochta agus lena n-aisghairtear Rialacháin (CEE) Uimh. 922/72, (CEE) Uimh. 234/79, (CE) Uimh. 1037/2001, agus (CE) Uimh. 1234/2007 ón gComhairle (1), agus go háirithe Airteagal 183(b) de,

Ag féachaint do Rialachán (AE) Uimh. 510/2014 ó Pharlaimint na hEorpa agus ón gComhairle an 16 Aibreán 2014 lena leagtar síos na socruithe trádála is infheidhme maidir le hearraí áirithe ar de thoradh ar phróiseáil táirgí talmhaíochta iad agus lena n-aisghairtear Rialacháin (CE) Uimh. 1216/2009 agus Uimh. 614/2009 ón gComhairle (2), agus go háirithe Airteagal 5(6)(a) de,

De bharr an mhéid seo a leanas:

(1) Is éard a leagtar síos le Rialachán (CE) Uimh. 1484/95 ón gCoimisiún (3) rialacha mionsonraithe chun córas na ndleachtanna allmhairithe breise a chur chun feidhme, agus le praghsanna ionadaíocha a shocrú in earnáil na feola éanlaithe clóis agus in earnáil na n-uibheacha agus i gcás gealacáin uibhe.

(2) Is éard a léiríonn faireachán rialta ar na sonraí a úsáidtear chun praghsanna ionadaíocha d’fheoil éanlaithe agus do tháirgí uibheacha a shocrú, sin agus an faireachán rialta ar ghealacáin uibhe, gur cheart na praghsanna allmhairithe ionadaíocha ar tháirgí áirithe a leasú chun an éagsúlacht praghsanna de réir áit tionscnaimh cuid de na hearraí a chur san áireamh.

(3) Ba cheart, dá bhrí sin, Rialachán (CE) Uimh. 1484/95 a leasú dá réir sin.

(4) Toisc gur gá a áirithiú go mbeidh feidhm ag an mbeart seo a thúisce is féidir ach a mbeidh na sonraí nuashonraithe ar fáil, ba cheart an Rialachán seo a theacht i bhfeidhm lá a fhoilsithe,

TAR ÉIS AN RIALACHÁN SEO A GHLACADH:

Airteagal 1 Cuirtear an téacs atá san Iarscríbhinn a ghabhann leis an Rialachán seo in ionad Iarscríbhinn I a ghabhann le Rialachán (CE) Uimh. 1484/95.

Airteagal 2 Tiocfaidh an Rialachán seo i bhfeidhm lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 23 Samhain 2022. Thar ceann an Choimisiún, Ar son an Uachtaráin, Wolfgang BURTSCHER An tArd-Stiúrthóir Ard-Stiúrthóireacht na Talmhaíochta agus na Forbartha Tuaithe

(1) IO L 347, 20.12.2013, lch. 671.

(2) IO L 150, 20.5.2014, lch. 1.

(3) Rialachán (CE) Uimh. 1484/95 ón gCoimisiún an 28 Meitheamh 1995 lena leagtar síos rialacha mionsonraithe chun an córas dleachtanna allmhairithe breise a chur chun feidhme agus chun praghsanna ionadaíocha a shocrú in earnálacha na feola éanlaithe clóis agus na n-uibheacha agus i gcás gealacáin uibhe, agus lena n-aisghairtear Rialachán Uimh. 163/67/CEE (IO L 145, 29.6.1995, lch. 47).
(3)

Leis an leasú sin tá sé beartaithe (i) aghaidh a thabhairt ar na moilleanna suntasacha, moilleanna iad a bhíonn ar gach monaróir aerárthaí lena mbaineann ar fud an domhain, ar eitleáin a fheistiú leis an trealamh is gá, agus ar an mbonneagar cumarsáide is gá a chur ar bun idir na páirtithe leasmhara ábhartha go léir (lena n-áirítear soláthraithe seirbhísí aerthráchta (ATS) agus lárionaid chomhordaithe tarrthála (RCCanna)), agus (ii) níos mó ama a thabhairt do RCCanna agus d’aonaid seirbhísí aerthráchta chun a nósanna imeachta a ullmhú agus a oiriúnú.
(8)

I mí Dheireadh Fómhair 2022, chuir an Iodáil in iúl don Choimisiún go léiríonn na bearta rialaithe galar leanúnacha agus mionsonraithe agus an faireachas éighníomhach ar mhuc-ainmhithe atá ar coimeád agus ar mhuc-ainmhithe fiáine nach bhfuil víreas Afracach fhiabhras na muc á scaipeadh i gcúige Rieti, agus go bhfuil údarás inniúil na hIodáile in ann a chinneadh nár cheart cás amhrasta fhiabhras Afracach na muc i gcúige Rieti a mheas mar chás deimhnithe d’fhiabhras Afracach na muc i gcomhréir le hAirteagal 9(2), pointe (b), de Rialachán Tarmligthe (AE) 2020/689, toisc, in ainneoin gur sainaithníodh aigéad núicléasach a bhaineann go sonrach leis an ngalar i dtorthaí tástálacha ar an ainmhí, nár léirigh an t-ainmhí aon chomharthaí cliniciúla a bhí comhsheasmhach leis an ngalar agus gur cuireadh aon nasc eipidéimeolaíoch le riail amhrasta eile as an áireamh.
RIALACHÁN CUR CHUN FEIDHME (AE) 2022/2043 ÓN gCOMHAIRLE

an 24 Deireadh Fómhair 2022

lena gcuirtear chun feidhme Rialachán (AE) 2015/1755 a bhaineann le bearta sriantacha i bhfianaise na staide sa Bhurúin

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2015/1755 ón gComhairle an 1 Deireadh Fómhair 2015 maidir le bearta sriantacha i bhfianaise na staide sa Bhurúin (1), agus go háirithe Airteagal 13(4) de,

Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,

De bharr an mhéid seo a leanas:

(1) An 1 Deireadh Fómhair 2015, ghlac an Chomhairle Rialachán (AE) 2015/1755.

(2) Ar bhonn athbhreithniú ón gComhairle, ba cheart triúr a bhaint de liosta na ndaoine nádúrtha agus dlítheanacha, na n-eintiteas agus na gcomhlachtaí atá faoi réir bearta sriantacha, mar a leagtar amach in Iarscríbhinn I a ghabhann le Rialachán (AE) 2015/1755.

(3) Ba cheart, dá bhrí sin, Iarscríbhinn I a ghabhann le Rialachán (AE) 2015/1755 a leasú dá réir,

TAR ÉIS AN RIALACHÁN SEO A GHLACADH:

Airteagal 1 Leasaítear Iarscríbhinn I a ghabhann le Rialachán (AE) 2015/1755 mar a leagtar amach san Iarscríbhinn a ghabhann leis an Rialachán seo.

Airteagal 2 Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh i Lucsamburg, an 24 Deireadh Fómhair 2022. Thar ceann na Comhairle An tUachtarán A. HUBÁČKOVÁ

(1) IO L 257, 2.10.2015, lch. 1.